b'\n_START_ARTICLE_\nFeromagnetizem\n_START_PARAGRAPH_\nF\xc3\xaaromagnet\xc3\xadzem je pojav, da je gostota magnetnega polja v snovi postavljeni v magnetno polje veliko ve\xc4\x8dja od gostote magnetnega polja zunaj te snovi._NEWLINE_Feromagnetizem je posledica tega, da se magnetni dipoli v feromagnetnih snoveh znotraj makroskopskih obmo\xc4\x8dij, imenovanih Weissove domene, spontano uredijo in so urejeni tudi zunaj magnetnega polja. V zunanjem magnetnem polju se usmerijo magnetni momenti teh domen v smer zunanjega magnetnega polja._NEWLINE_Feromagnetizem je za razliko od paramagnetizma, ki je prisoten tako v trdninah, kapljevinah in plinih, prisoten le v redkih trdninah. Med njimi so: \xc5\xbeelezo, kobalt, nikelj in nekatere zlitine.'